สรุปภาวะตลาดต่างประเทศ ประจำวันที่ 10 มิ.ย. 2562
สรุปภาวะตลาดต่างประเทศ ประจำวันที่ 10 มิ.ย. 2562
สรุปภาวะตลาดต่างประเทศ ประจำวันที่ 10 มิ.ย. 2562
11 มิ.ย. 2562

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (10 มิ.ย.) ทำสถิติปิดในแดนบวกติดต่อกันเป็นวันที่ 6 ซึ่งยาวนานที่สุดนับตั้งแต่เดือนพ.ค. 2561 เนื่องจากนักลงทุนขานรับข่าวสหรัฐระงับการเก็บภาษีสินค้านำเข้าจากเม็กซิโก รวมทั้งข่าวการควบรวมกิจการและซื้อกิจการของบริษัทจดทะเบียน ขณะเดียวกันนักลงทุนจับตาการประชุมสุดยอดผู้นำกลุ่ม G20 ที่ประเทศญี่ปุ่น และการประชุมนโยบายการเงินของธนาคารกลางสหรัฐ (เฟด) ซึ่งจะมีขึ้นในเดือนนี้
ดัชนีเฉลี่ยอุตสาหกรรมดาวโจนส์ปิดที่ 26,062.68 จุด เพิ่มขึ้น 78.74 จุด หรือ +0.30% ขณะที่ดัชนี S&amp;P500 ปิดที่ 2,886.73 จุด เพิ่มขึ้น 13.39 จุด หรือ +0.47% และดัชนี Nasdaq ปิดที่ 7,823.17 จุด เพิ่มขึ้น 81.07 จุด หรือ +1.05%
 
ตลาดหุ้นลอนดอนปิดปรับตัวขึ้นเมื่อคืนนี้ (10 มิ.ย.) โดยได้รับปัจจัยหนุนจากการที่รัฐบาลสหรัฐได้ระงับการจัดเก็บภาษีสินค้านำเข้าจากเม็กซิโก เนื่องจากทั้ง 2 ประเทศสามารถตกลงกันได้เกี่ยวกับการแก้ไขปัญหาผู้อพยพผิดกฎหมายจากเม็กซิโก และความหวังที่ว่าธนาคารกลางสหรัฐ (เฟด) อาจปรับลดอัตราดอกเบี้ยลงเพื่อกระตุ้นเศรษฐกิจได้ช่วยหนุนตลาดด้วย
ดัชนี FTSE 100 ตลาดหุ้นลอนดอนปิดที่  7,375.54 จุด เพิ่มขึ้น 43.60 จุด หรือ +0.59%
 
ตลาดหุ้นยุโรปปิดบวกเมื่อคืนนี้ (10 มิ.ย.) เนื่องจากนักลงทุนคลายความกังวล หลังจากที่สหรัฐได้ระงับการจัดเก็บภาษีสินค้านำเข้าจากเม็กซิโก เนื่องจากทั้ง 2 ประเทศสามารถตกลงกันได้เกี่ยวกับการแก้ไขปัญหาผู้อพยพผิดกฎหมายจากเม็กซิโก และตลาดยังได้แรงหนุนจากการที่จีนเปิดเผยยอดส่งออกเพิ่มขึ้นในเดือนพ.ค.
ดัชนี Stoxx Europe 600 บวก 0.21% ปิดที่ 378.27 จุด
ดัชนี CAC-40 ตลาดหุ้นฝรั่งเศสปิดที่ 5,382.50 จุด เพิ่มขึ้น 18.45 จุด หรือ +0.34% และ ดัชนี FTSE 100 ตลาดหุ้นลอนดอนปิดที่ 7,375.54 จุด เพิ่มขึ้น 43.60 จุด หรือ +0.59%
ส่วนตลาดหุ้นเยอรมันปิดทำการเมื่อคืนนี้ เนื่องในวันหยุดประจำชาติ
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ (10 มิ.ย.) เนื่องจากความกังวลเกี่ยวกับข้อพิพาทการค้าระหว่างสหรัฐและจีน นอกจากนี้ ตลาดยังได้รับแรงกดดันจากความไม่แน่นอนที่ว่า รัสเซียจะขยายเวลาการปรับลดกำลังการผลิตน้ำมันหรือไม่
สัญญาน้ำมันดิบ WTI ส่งมอบเดือนก.ค. ลดลง 73 เซนต์ หรือ 1.4% ปิดที่ 53.26 ดอลลาร์/บาร์เรล
สัญญาน้ำมันดิบเบรนท์ส่งมอบเดือนส.ค. ร่วงลง 1 ดอลลาร์ หรือ 1.6% ปิดที่ 62.29 ดอลลาร์/บาร์เรล
 
สัญญาทองคำตลาดนิวยอร์กปิดร่วงลงเมื่อคืนนี้ (10 มิ.ย.) เนื่องจากนักลงทุนเทขายทองคำในฐานะสินทรัพย์ที่ปลอดภัย และเข้าซื้อสินทรัพย์เสี่ยงที่ให้ผลตอบแทนสูงกว่า หลังจากสหรัฐระงับการเรียกเก็บภาษีนำเข้าสินค้าจากเม็กซิโก ภายหลังจากทั้งสองประเทศได้บรรลุข้อตกลงในประเด็นผู้อพยพ
สัญญาทองคำตลาด COMEX (Commodity Exchange) ส่งมอบเดือนส.ค. ร่วงลง 16.8 ดอลลาร์ หรือ 1.25% ปิดที่ 1,329.30 ดอลลาร์/ออนซ์
สัญญาโลหะเงินส่งมอบเดือนก.ค. ลดลง 39.2 เซนต์ หรือ 2.61% ปิดที่ 14.639 ดอลลาร์/ออนซ์
สัญญาพลาตินัมส่งมอบเดือนก.ค. ลดลง 90 เซนต์ หรือ 0.11% ปิดที่ 805.20 ดอลลาร์/ออนซ์
สัญญาพัลลาเดียมส่งมอบเดือนก.ย. พุ่งขึ้น 30.80 ดอลลาร์ หรือ 2.3% ปิดที่ 1,386.80 ดอลลาร์/ออนซ์
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (10 มิ.ย.) ขานรับข่าวที่ว่า สหรัฐระงับการเรียกเก็บภาษีนำเข้าสินค้าจากเม็กซิโก หลังจากทั้งสองประเทศได้บรรลุข้อตกลงในประเด็นผู้อพยพ
ดอลลาร์สหรัฐแข็งค่าเมื่อเทียบกับเงินเยน ที่ระดับ 108.42 เยน จากระดับ 108.16 เยน และแข็งค่าเมื่อเทียบกับฟรังก์สวิส ที่ระดับ 0.9895 ฟรังก์ จากระดับ 0.9868 ฟรังก์ แต่ดอลลาร์สหรัฐอ่อนค่าลงเล็กน้อยเมื่อเทียบกับดอลลาร์แคนาดา ที่ระดับ 1.3270 ดอลลาร์แคนาดา จากระดับ 1.3271 ดอลลาร์แคนาดา
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1315 ดอลลาร์ จากระดับ 1.1337 ดอลลาร์ ขณะที่เงินปอนด์อ่อนค่าลงแตะที่ระดับ 1.2689 ดอลลาร์ จากระดับ 1.2739 ดอลลาร์ และดอลลาร์ออสเตรเลียอ่อนค่าลงสู่ระดับ 0.6957 ดอลลาร์สหรัฐ จากระดับ 0.7003 ดอลลาร์สหรัฐ